
XII MEĐUNARODNA NAUČNA KONFERENCIJA


“DRUŠTVENE DEVIJACIJE”
RANJIVE I MARGINALIZOVANE GRUPE U SAVREMENOM DRUŠTVU
 Banja Luka, 21-22. 05. 2027. godine 

Hotel Vidović
Savremeno društvo suočava se sa sve složenijim izazovima u pogledu položaja i socijalne uključenosti ranjivih i marginalizovanih grupa. Promjene na tržištu rada, migracioni tokovi, ekonomske nejednakosti i ubrzane društvene transformacije stvaraju nove oblike socijalne isključenosti i nesigurnosti. Posebnu pažnju potrebno je posvetiti položaju migranata, njihovim mogućnostima zapošljavanja i obrazovanja, kao i preprekama u ostvarivanju socijalnih i ekonomskih prava. Istovremeno, neophodno je sagledati položaj djece i mladih u riziku, osoba sa invaliditetom, starijih lica, pripadnika manjinskih zajednica, beskućnika, dugoročno nezaposlenih i drugih društvenih grupa koje se suočavaju sa diskriminacijom, siromaštvom i ograničenim mogućnostima za ravnopravno učešće u društvenom životu. Takođe, pojavljuju se potpuno nove kategorije ranjivih grupa, kao što su npr. ljudi u 50-tim godinama, koji su ostali bez posla, a njihova znanja i kvalifikacije su zastarjele, te ne mogu ostvariti dovoljan staž za sticanje uslova za penziju.  Naučni skup „Ranjive i marginalizovane grupe u savremenom društvu“ ima za cilj da podstakne interdisciplinarnu raspravu o savremenim trendovima, izazovima i mogućnostima unapređenja socijalne uključenosti, zaštite prava i jednakih mogućnosti za sve.
Polazeći od potrebe za kontinuiranim unapređenjem naučnih saznanja o savremenim društvenim procesima, izazovima socijalne uključenosti i različitim oblicima društvenih devijacija, 
Centar modernih znanja organizuje
XII MEĐUNARODNU NAUČNU KONFERENCIJU 

„DRUŠTVENE DEVIJACIJE“ na temu
RANJIVE I MARGINALIZOVANE GRUPE U SAVREMENOM DRUŠTVU
Cilj konferencije
Cilj konferencije je da omogući razmjenu naučnih saznanja, istraživačkih rezultata, iskustava stručnjaka i naučnih radnika, kao i primjera dobre prakse i efikasnih pristupa u razumijevanju položaja ranjivih i marginalizovanih grupa u savremenom društvu. Posebna pažnja biće posvećena savremenim trendovima i izazovima u oblasti socijalne isključenosti, siromaštva, migracija, zapošljavanja, ostvarivanja ljudskih prava i jednakih mogućnosti, kao i mogućnostima unapređenja prevencije, socijalne podrške, zaštite i resocijalizacije pripadnika različitih društvenih grupa.

Program konferencije je multidisciplinaran, te se pozivaju autori iz različitih naučnih oblasti da svojim radovima doprinesu sveobuhvatnijem sagledavanju položaja, potreba i izazova sa kojima se suočavaju ranjive i marginalizovane grupe. Očekuje se da naučni i stručni doprinosi podstaknu kritičko promišljanje postojećih društvenih praksi, ukažu na nove oblike marginalizacije i mogućnosti njihovog prevazilaženja, te ponude smjernice za razvoj efikasnijih preventivnih mjera, javnih politika i programa socijalne uključenosti, uz poštovanje ljudskog dostojanstva, prava i ravnopravnog učešća svih članova društva.
Teme konferencije
· Savremeni teorijski pristupi proučavanju ranjivosti, marginalizacije i socijalne isključenosti.

· Novi oblici društvene marginalizacije u uslovima savremenih društvenih, ekonomskih i tehnoloških promjena.

· Siromaštvo, društvene nejednakosti i ograničene mogućnosti ravnopravnog učešća u društvu.

· Ljudska prava i pravna zaštita ranjivih i marginalizovanih grupa.

· Diskriminacija, stigmatizacija i višestruka marginalizacija u savremenom društvu.

· Uloga države, institucija i lokalnih zajednica u zaštiti ranjivih kategorija stanovništva.

· Djeca i mladi u riziku od socijalne isključenosti, nasilja i društveno neprihvatljivih oblika ponašanja.

· Djeca bez roditeljskog staranja i izazovi njihove socijalne integracije.

· Djeca žrtve porodičnog nasilja, zanemarivanja, zlostavljanja i eksploatacije.

· Djeca u sukobu sa zakonom: uzroci, tretman, zaštita prava i resocijalizacija.

· Vršnjačko nasilje, elektronsko nasilje i socijalna isključenost djece i mladih.

· Uloga porodice, škole i lokalne zajednice u prevenciji marginalizacije djece i mladih.

· Mladi koji napuštaju obrazovanje i rizici dugoročne socijalne i profesionalne marginalizacije.

· Osobe sa invaliditetom i prepreke ostvarivanju prava na ravnopravno učešće u društvu.

· Profesionalna rehabilitacija, zapošljavanje i ekonomsko osnaživanje osoba sa invaliditetom.

· Socijalna integracija osoba sa intelektualnim teškoćama i osoba sa psihosocijalnim teškoćama.

· Migranti, izbjeglice i tražioci azila: pravni položaj, zaštita i društvena integracija.

· Migracije i tržište rada: zapošljavanje, priznavanje kvalifikacija i ekonomsko uključivanje migranata.

· Dugoročna nezaposlenost i prepreke profesionalnoj reintegraciji ranjivih kategorija stanovništva.

· Diskriminacija pri zapošljavanju na osnovu pola, starosti, invaliditeta, etničke pripadnosti i socijalnog porijekla.

· Socijalno preduzetništvo i inovativni modeli zapošljavanja marginalizovanih grupa.

· Digitalna ekonomija, automatizacija i novi rizici isključenosti sa tržišta rada.

· Starije osobe kao ranjiva kategorija: siromaštvo, usamljenost i socijalna izolacija.

· Međugeneracijska solidarnost i uključivanje starijih osoba u društveni život.

· Rodna neravnopravnost i višestruki oblici marginalizacije žena.

· Ekonomska zavisnost žena, nasilje nad ženama, siromaštvo i diskriminacija žena na tržištu rada.

· Samohrani roditelji i porodice sa povećanim rizikom od socijalne isključenosti.

· Žene migranti i izbjeglice: rodno specifični rizici, eksploatacija i mogućnosti integracije.

· Položaj pripadnika nacionalnih manjina i prepreke ostvarivanju socijalne jednakosti.

· Etnički stereotipi, govor mržnje i diskriminacija u javnom prostoru.

· Kulturne i jezičke barijere kao faktori socijalne isključenosti.

· Interkulturni dijalog i obrazovanje za toleranciju, ravnopravnost i društvenu koheziju.

· Beskućništvo, stambena nesigurnost i pravo na dostojanstven život.

· Socijalna isključenost stanovništva ruralnih i nerazvijenih područja.

· Regionalne nejednakosti i dostupnost obrazovnih, zdravstvenih i socijalnih usluga.

· Mentalno zdravlje ranjivih grupa i prepreke pristupu psihološkoj i psihijatrijskoj podršci.

· Stigmatizacija osoba sa mentalnim teškoćama i posljedice društvene izolacije.

· Trauma, nasilje i psihosocijalne posljedice marginalizacije.

· Zavisnosti i socijalna isključenost: prevencija, tretman i društvena reintegracija.

· Psihološka otpornost, socijalna podrška i faktori zaštite kod ranjivih osoba.

· Socijalna pedagogija i preventivni rad sa djecom, mladima i porodicama u riziku.

· Obrazovna deprivacija, školski neuspjeh i napuštanje školovanja kao faktori marginalizacije.

· Obrazovanje odraslih i cjeloživotno učenje kao mogućnosti prevazilaženja socijalne isključenosti.

· Uloga nastavnika, stručnih saradnika i obrazovnih ustanova u ranom prepoznavanju socijalnih rizika.

· Uloga socijalnog rada u zaštiti i osnaživanju ranjivih i marginalizovanih grupa.

· Savremeni modeli socijalne zaštite i razvoj usluga podrške u zajednici.

· Međuinstitucionalna saradnja u zaštiti djece, žrtava nasilja i drugih ranjivih kategorija.

· Zatvorenici i bivši osuđenici: ljudska prava, stigmatizacija i prepreke društvenoj reintegraciji.

· Resocijalizacija osuđenih lica: izazovi i mogućnosti.
· Ranjive grupe kao žrtve nasilja, eksploatacije i organizovanog kriminaliteta.

· Bezbjednosni rizici ranjivih kategorija stanovništva i uloga policije u njihovoj zaštiti.

· Viktimizacija ranjivih osoba i sekundarna viktimizacija u radu pravosudnih i drugih institucija.

· Medijsko predstavljanje ranjivih i marginalizovanih grupa i uticaj medija na formiranje javnog mnjenja.

· Novinarska etika, zaštita privatnosti i dostojanstva ranjivih osoba.

· Društvene mreže, elektronsko nasilje i novi oblici digitalne viktimizacije.

· Vještačka inteligencija, algoritamska diskriminacija i nejednak pristup digitalnim uslugama.

· Zdravstvene nejednakosti i dostupnost zdravstvene zaštite ranjivim kategorijama stanovništva.

· Zdravstvena pismenost i unapređenje dostupnosti preventivnih programa za ranjive grupe.

· Žrtve trgovine ljudima i savremenih oblika ropstva: identifikacija, zaštita i oporavak.

· Povratnici iz inostranstva i njihova socijalna, obrazovna i profesionalna reintegracija.

· Žrtve ratova, prisilnog raseljavanja i drugih kriznih događaja: dugoročne posljedice i potrebe za podrškom.

· Društvene posljedice digitalne transformacije i nastanak novih oblika marginalizacije.

· Socijalna pravda, društvena odgovornost i etički izazovi u radu sa ranjivim kategorijama.

· Uloga javnih politika i zakonskih rješenja u prevenciji marginalizacije.

Pored navedenih podtema dobrodošli su i radovi koji se bave drugim relevantnim aspektima položaja ranjivih i marginalizovanih grupa.
Organizacija i održavanje konferencije

Skup će se održati u Banjoj Luci 21.05. i 22.05.2027. godine u hotelu Vidović (http://hotelvidovic.com/en/).  Za sve učesnike naučne konferencije obezbjeđen je popust na smještaj od 10% u hotelu Vidović.

Prijava za učešće na konferenciji

Apstrakt sa popunjenim prijavnim obrazcem se šalje najkasnije do 15.03.2027. godine. Kompletan rad šalje se do 16.04.2027. godine u elektronskoj formi na adresu centarmodernihznanja@gmail.com.
Učesnik konferencije može prijaviti samo jedan autorski rad. Na jednom dostavljenom radu se mogu prijaviti najviše četiri autora. 
Zbornik je uvršten u naučne baze CEEOL, ERIH PLUS, RESEARCH GATE, SJIF Journal Master List (SJIF 2026 = 8.406), DOI, ROAD, CrossRef, OpenAlex, ZDB, itd. (za više informacija pogledajte sajt udruženja www.centarmodernihznanja.com). Zbornik je kategorisan kao međunarodni naučni skup prve kategorije od strane Ministarstva za naučnotehnološki razvoj i visoko obrazovanje RS.
Kotizacija

Svi učesnici konferencije plaćaju kotizaciju u iznosu 260 KM ili 130 eura. 
I autor i koautori plaćaju pun iznos kotizacije. 
Pasivni učesnici konferencije i gosti koji ne učestvuju u radnom dijelu konferencije plaćaju kotizaciju u iznosu od 180 KM ili 90 eura. 

U cijenu kotizacije uračunat je radni materijal, praćenje svih sekcija konferencije, sertifikat, zbornik radova (štampani primjerak se dobija na dan skupa), ketering i osvježenje u toku pauza, ručak, svečana večera kao i turistički sadržaji. U okviru kotizacije uključeno je sljedeće:
· Keternig i osvježenje u toku konferencije

· Vođena tura obilaska Banjaluke sa turističkim vodičem

· Svečana večera uz muziku 
· Posjeta rodne kuće i muzeja književnika Petra Kočića u selu Stričići
· Obilazak i šetnja kroz turističko – rekreativnu lokaciju na jezeru Manjača
· Obilazak i ručak na lokaciji Janjske Otoke, jednoj od najljepših prirodnih lokacija u BiH
Serfitikat o učešću i Zbornik sa konferencije će biti uručen svim učesnicima na dan održavanja konferencije. Učesnicima koji budu spriječeni da prisustvuju konferenciji zbornik i radni materijal će biti dostavljen putem pošte. 

Uplata kotizacije

Za uplate iz BiH, podaci za uplatu su: Centar modernih znanja, Ulica Branka Ćopića 9, svrha: uplata kotizacije; žiro račun 5672412700024351 ATOS bank a.d. Banja Luka. Za uplate iz inostranstva dostavljamo detaljne bankovne instrukcije. Uplatu je potrebno izvršiti najkasnije do 05.05.2027. godine. Skeniranu uplatnicu poslati na e-mail udruženja.  U slučaju da se do tog datuma ne izvrši uplata rad neće biti uvršten u Zbornik konferencije. Takođe, oni učesnici koji zbog obaveza ne mogu prisustvovati konferenciji mogu da ne izlažu rad koji će takođe biti objavljen u Zborniku, ali uz obaveznu uplatu kotizacije.
Uputstvo autorima:

Redakcija konferencije će recenzirati sve prispjele radove. Radovi koji dobiju pozitivnu recenziju biće objavljeni u Zborniku radova naučne konferencije. Autor rada treba da poštuje sljedeće standarde:

- 
Rad treba da bude pisan u sistemu Microsoft Word, nikako u sistemu PDF, zbog tehničkog uređenja publikacije.

- 
Obim rada treba da bude od 6-10 stranica.

- 
Rad kucati fontom Times New Roman (TNR), veličina fonta je 11 tačaka, prored 1  poravnanje na obje strane. Samo naslov rada treba da bude font 12.
   - 
Ispod naslova rada napisati ime i prezime autora, naučno ili stručno zvanje, instituciju ili ustanovu u kojoj je zaposlen/a. U fusnoti napisati e-mail adresu.

- 
Rad treba da ima naslov i apstrakt na jednom od jezika bivših republika SFR Jugoslavije) i na engleskom jeziku (na kraju rada), ključne riječi, glavni tekst.  

- 
Apstrakt se nalazi na početku rada, prvo na jednom od jezika bivših republika SFR Jugoslavije, a na kraju rada na engleskom jeziku (ili obrnuto ukoliko je rad na engleskom jeziku). Apstrakt treba da bude veličine jednog pasusa do 300 riječi, font TNR, 11 tačaka, italic.

- 
Ključne riječi navode se iza apstrakta, može ih biti do pet, font TNR, 11, italic.

- 
Glavni tekst rada treba da ima dijelove sa podnaslovima (ne bi ih trebalo numerisati). Istraživački rad treba da sadrži uvod sa isticanjem problema, primijenjenu metodu, izlaganje postignutih rezultata, diskusiju, zaključna razmatranja, literaturu.

- 
Na kraju rada treba navesti popis korišćene literature prilikom izrade rada. Bibliografska jedinica treba da sadrži prezime i ime autora, godinu izdanja, naslov publikacije (kurzivom), mjesto izdanja, ime izdavača. Navođenje poglavlja u knjizi, članka u časopisu i web dokumenta ostvariti prema uobičajenim APA standardima.

- 
Pri citiranju treba poštovati APA standarde citiranja.

- 
Radovi će biti štampani u crno-bijeloj tehnici i zato su ilustracije u boji suvišne. Slike i tabele treba da budu razumljive, da imaju numeraciju i legende. 

- 
Rad treba biti lektorisan. 

- 
Radovi koji ne budu pripremani prema uputstvu neće biti prihvaćeni.

Informacije o svim aktivnostima i prethodnim konferencijama možete pogledati na sajtu udruženja  www.centarmodernihznanja.com
Kontakt osoba:

Prof. dr Nebojša Macanović, email: centarmodernihznanja@gmail.com, tel: +387(0)65 609 929, predsjednik Centra modernih znanja
Predsjednik Centra modernih znanja     
                                                                                 Prof.dr Nebojša Macanović
